Document ID: 31993D0249

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Απριλίου 1993 περί καταργήσεως της απόφασης 93/78/ΕΟΚ (Το κείμενο στην ισπανική γλώσσα είναι το μόνο αυθεντικό)
(93/249/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές βοοειδών χοίρων και αιγοπροβάτων καθώς και νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 31 στοιχείο γ),
Εκτιμώντας:
ότι, στις 22 Δεκεμβρίου 1992, η Επιτροπή εξέδωσε την απόφαση 93/78/ΕΟΚ (3) με την οποία εισάγεται παρέκκλιση, σε ό,τι αφορά τις εισαγωγές κρεάτων με προορισμό τις Καναρίους Νήσους, ως προς ορισμένες διατάξεις της οδηγίας του Συμβουλίου 72/462/ΕΟΚ δια των οποίων καθορίζονται οι κανόνες που εφαρμόζονται μετά την εισαγωγή-
ότι η έγκριση αυτής της παρέκκλισης επιβάλλει στις ισπανικές αρχές την καθιέρωση ενός συστήματος ελέγχου δια του οποίου να εξασφαλίζεται ότι τα κρέατα που εισάγονται στο πλαίσιο αυτής της παρέκκλισης παραμένουν όντως στο έδαφος των Καναρίων Νήσων- ότι η καθιέρωση ενός τέτοιου συστήματος ελέγχου δημιουργεί ορισμένες δυσχέρειες για τις συναλλαγές- ότι, υπ' αυτούς τους όρους και κατόπιν αιτήματος των ισπανικών αρχών, πρέπει να καταργηθεί η απόφαση 93/78/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/78/ΕΟΚ καταργείται.
Άρθρο 2
Η παρούσα απόφαση απευθύνεται προς το Βασίλειο της Ισπανίας.
Βρυξέλλες, 14 Απριλίου 1993.

Labels: 3
17
18